Järgnev saade on valminud tänu J.Meyeri teenistuspartnerite toele.
On hämmastav, mida kõike sa suudad, kui vaid otsustad seda teha!
Seetõttu ära oota mingit "õiget tunnet", vaid otsusta, et teed selle ära ja kõik.
Ma otsustan kiita Issanda nime.
Otsustan valvata oma suusõnade üle ja rääkida vaid head.
Ma otsustan rääkida tõtt.
IGAPÄEVAELU RÕÕMUD
Kuigi olen palju rääkinud sellest, mida mitte suust välja ajada,
tahaksin, et keskenduksid täna sellele, mida just öelda ja rääkida,
sest kui keskendud sellele, mis õige, ei jää ruumi millegi vale jaoks.
Pealegi on see palju kasulikum
keskenduda positiivsetele asjadele, mida teha,
kui valedele asjadele, mida mitte teha.
See on lausa ennast hävitav, kui käid muudkui ringi ja kordad:
"Oi, seda ei tohi ja seda ei saa! Pean olema ettevaatlik siin ja seal..."
Palju julgustavam on keskenduda sellele,
mida peaksid tegema.
Kuus asja, mida teadlikult öelda, mis aitavad teha õigeid asju
ja mitte neid, mida ei peaks tegema.
Esiteks: ma isegi ei tea, kas sa tead, et sul on vägi seda teha,
aga heas mõttes võib see pöörata kogu su elu peapeale
ja anda sulle meelevalla, millest poleks osanud unistadagi.
Peaksid jätkuvalt õnnistama kõike, mida vähegi õnnistada annab.
Sul on oma suusõnade kaudu meelevald nii õnnistada kui ka needa.
4 Moosese 6:22
Paljudel kaasaja koguduste pastoritel
pole enam kombeks seda jumalateenistuse lõpus teha,
aga koguduses, kus mina kord käisin, loeti alati kõige lõpuks õnnistussõnu.
Tol korral ei osanud seda küll nii väga hinnata või ka vastu võtta,
aga tegelikult on see midagi,
mida Jumal käskis Aaronil kuulutada üle oma rahva.
Enne, kui siit täna lahkud, tahan samuti õnnistada sind
ja paluda, et võiksid olla õnnistatud.
Olen enam kui kindel, et mul on meelevald seda teha
tänu positsioonile, mis mulle Jumala poolt antud.
"Ja Issand rääkis Moosesega, öeldes: Räägi Aaroni ja ta poegadega ning ütle:
Õnnistades Iisraeli lapsi, öelge neile nõnda:
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Nõnda pandagu minu nimi Iisraeli laste peale
ja mina õnnistan neid!” (4 Moosese 6:22-27).
Issand õnnistagu ja hoidku sind.
Issand tõstku oma pale sinu üle ja olgu sulle armuline.
Millised imelised sõnad, mida kuulutada oma elu üle.
Samas tol ajal ma ei mõistnud nende sõnade tähendust
ja eeldavasti ei mõistnud seda mu pastorgi.
Ilmselt oli tegu vaid Piiblikoolis õpituga,
mille kohaselt lõpetada iga teenistus nende sõnadega.
Kuid sõnade taga peab olema ka usku.
Seetõttu, kui hiljem teie üle selle palve palun,
peate otsustama juba praegu, et võtate selle usu läbi vastu
ja see saab olema pöördepunktiks te elus.
Mina usun, et meil on vägi võtta meelevald kõigi needuste üle,
mis on vabastatud me ellu läbi valede asjade,
mis nii me üle kui me kohta on räägitud.
Teine asi: peame olema pidevalt valvel oma suusõnade suhtes.
See pole mingi uudis, aga ometi me ei tee seda piisavalt palju.
Psalmid 100:4 ütleb, et peaksime olema tänulikud
ja selle ka välja ütlema.
Mulle meeldib Psalmid 119:62, kus Taavet ütles,
et ta tõusis keset südaööd tänama Jumalat. Vat see on midagi!
Panna äratuskell südaööks helisema, tõusta ja öelda: "Tänu Sulle, Jumal!"
Kujuta ette! Tal pidi olema plaan, et tõusta keset südaööd üles
ja tänada Jumalat.
Huvitav, mis juhtuks mõne ärimehe -või ärinaisega,
kes ajab oma äri, et teenida kasumit.
Mis juhtuks, kui nad iga 3 h tagant paneks oma kontoris kella helisema,
põlvituks Jumala ees ja tänaks Teda?
Peame alati meeles pidama, kes tegelikult asju ohjab.
Paulus ütles oma teenistuspartnerite kohta:
"Ma ei väsi tänamast Jumalat teie eest!"
Mina ja Dave täname samuti pidevalt kõigi oma teenistuspartnerite eest.
Oma igahommikuse "õnnistussessiooni" ajal
ei õnnista ma ainuüksi meie lapsi, aga ka kõiki me teenistuspartnereid
ja kaastöölisi, kes aitavad meil levitada evangeeliumi.
Nii et seetõttu ütlen ka: te olete õnnistatud!
Koloslastele 1:3 ütles Paulus, et nad tänavad pidevalt Jumalat.
Kolmas asi, mida oma suuga teha, on julgustada ja üles ehitada.
Jumal ise teab, kui palju meeleheidet on me ümber.
Me ei tohiks kedagi maha kiskuda ega heidutada.
Samas, inimesed siiski heituvad, kui me ei julgusta neid.
Seetõttu ära tee "tegemata jätmise" pattu.
"Aga ma ei öelnud talle midagi!"
Selles probleem ongi, et sa ei öelnud midagi!
Küsimus pole vaid halbade asjade mitteütlemises,
vaid ka heade asjade ütlemata jätmises.
Inimesed vajavad kuulda, mida sa neist arvad.
Võtkem hetk ja püüdkem mõelda, milline kellegi teise elu on?
Mõtlen tihti Dave'i ja kogu selle aja peale,
mille ta on andnud esireas istumise peale.
Inimesed ehk ei mõtle sellele,
kuid mis ohvrit või võidmist see küll nõuab
istuda koguaeg seal esireas
ja kuulata mind ikka ja jälle, ikka ja jälle,
kuu kuu ja aasta aasta järel ikka ja jälle, ikka ja jälle.
Dave'le tuleb selle eest au anda!
Ühtlasi olen enam kui kindel, et tänu tema jäägitule pühendumisele,
on me teenistus just nii tugev ja nii võimas nagu ta on.
Dave on tõeline Jumala mees!
Ta on andnud mulle vabaduse olla kõik see,
keda Jumal tahab, et ma oleks
ja öelnud: ma katan su seljatagust.
Ta kogeb, et tema töö on mind hoida ja kaitsta.
Inimesed küsivad vahel, kas Dave käib minuga kõikjal kaasas,
mispeale mulle meenub vaid 2 korda
kõigi nende aastate peale, mis ma olen teenistuses olnud,
kui ta polnud koos minuga.
Kuhu iganes ma ka ei läheks, ta on alati koos minuga.
On nii palju, mida saaksite ise oma abielu heaks ära teha!
Hoidke see heas seisus, mõtlemata asjadele, mis on viltu!
Avage oma suu ja öelge välja asju, mis tervendavad.
Ükskõik, kui raskes seisus te abielu ka poleks,
mina usun, et seda saab oma suusõnade kaudu muuta,
kui vaid vähegi tahta!
Mõni teist mõtleb: "Jaa, aga hoopis mina olen see, kes vajab julgustust!"
Kuule, katsu olla!
Kui sina pead end oma pere "vaimulikuks hiiglaseks",
pead just sina olema see,
kes ka esimesena õigeid asju tegema hakkab.
See, kes on tugevam, teeb esimesena ja kõige kauem seda,
mis on õige.
"Ärge väsige head tegemast, sest omal ajal saate ka lõigata!"
Seetõttu jätka, jätka, jätka, kuni kurnad Saatana oma headusega ära.
Õpetussõnad 15:4
"Keele mahedus on elupuu, aga selle valelikkus murrab vaimu."
Mina polnud oma loomu poolest suurem asi julgustaja.
Olin pigem ehk see, kes teistele vee peale tõmbas.
Kuid aastaid tagasi andsin Jumalale tõotuse,
et hakkan inimesi teadlikult julgustama.
On hämmastav, mida kõike sa suudad, kui vaid otsustad seda teha!
Seetõttu ära oota mingit "õiget tunnet", vaid otsusta, et teed selle ära ja kõik.
Ma otsustan kiita Jumalat.
Ma otsustan valvata oma suusõnade üle.
Ma otsustan rääkida häid ja tõeseid asju.
Sul on vaba tahe, mis on tugevaim osa sinust.
Jumal on andnud sulle vabaduse langetada omaenda otsuseid.
Taavet ütles: "Ma tõusen keset keskööd ja tänan Jumalat!"
Seetõttu otsustasin, et minust saab julgustaja.
On inimesi, kellel on julgustamise and
ja see on tegelikult ka vaimuand.
See ei nõua just palju, et neid ära tunda,
sest see julgustus lihtsalt voogab neist välja.
Võid olla mõne sellise inimese seltsis kõigest 3 minutit
ja tunda, et oled maailma kõige erilisem inimene.
Mul sellist andi küll pole,
aga ma otsustasin hakata teadlikult julgustama teisi,
mistõttu ütlesin Jumalale:
"Ma alistun sulle ja kui sa annad mulle midagi öelda,
siis ma ka ütlen seda."
Ära ütle, et Jumal ei anna sulle häid asju, mida teistele öelda.
Pigem muretseme sellepärast, et: "Ma jätan endast nii tobeda mulje!"
"Mida ta küll minust arvab, kui seda ütlen?"
Saatan piirab nende mõtetega kõiki.
Küsi Jumalalt iga päev, keda sa saaksid julgustada?
Mõtle inimeste peale, keda sel päeval kohtad
ja palu, et Jumal annaks sulle midagi, mille kaudu neid üles ehitada.
Te pole just nii suures vaimustuses, kui ma tahan, et te oleks.
Kui paljud usuvad,
et suudavad sõnade abil muuta või tervendada oma suhet?
Pealegi, pole olemas ühtegi inimest, kelle kohta ei saaks öelda midagi head,
kui vaid seda otsida ja tahta.
Keskendudes heale,
hakkavad ka inimesed tulema su ligi oma ootustega.
Järgmine asi, mida oma sõnadega teadlikult väljendada, on tõe rääkimine.
Meil on palju kristlikke valevorste.
Efeslaste 4:15 (laiendatud tõlge) - rääkige tõtt armastuses.
"Las me elud peegeldada kõiges tõtt armastuses,
rääkides tõtt, tehes, mis tõene ja elades tõeselt.
Kasvagem üles läbi armastuse ja Temas, kes on kõige pea -
Kristus, Messias ja võitu."
Piibel ütleb, et tõde teeb meid vabaks.
Piibel on raamat, mis on täis tõde.
Jumal on tõe Jumal, kes räägib ainult tõtt.
Jumala jaoks on võimatu valetada.
Vastupidiselt Saatanale, kes on valede ja valetajate isa.
Püha Vaim on tõe vaim ja Tema töö on juhtida meid kõige tõe sisse.
Õpetussõnad 6:16-19 räägib seitsmest asjast,
mida Jumal vihkab ja mis on Talle jäledad.
Kolm neist 7'st on seotud suuga ja kaks neist on seotud valetamisega.
Piiblis on öeldud: "Osta tõde ja ära müü seda mitte!"
Mis mõttes "osta tõde"?
Usun, et sageli käib see "tõe ostmine" läbi valu.
Vahel teatud sõprade kaotamise läbi.
Inimesed ei taha igakord kuulda tõde, isegi, kui nad seda sult' küsivad.
Vahel kaotame oma maine või meid mõistetakse vääriti.
Samas aga usun, kui tahad jääda tõele truuks,
tuleb selle nimel tuua ka ohvreid.
Võimalik, et olen sellest varem rääkinud,
aga kuna see sobib siia hästi, räägin korra veel.
Meil kõigil on oma "minevik", millest me suurt palju rääkida ei taha.
Ja kuigi mina olen jaganud teiega enam-vähem kõike,
siis võib-olla te siiski ei tea, et 45-46 aastat tagasi -
oleme Dave'ga abielus olnud 42 aastat -
olin ma abielus ühe noormehega, kes oli pisivaras
ja kes varguse eest ka kinni pandi.
Ühtlasi ajas ta ringi teiste naistega ja tegi kõiki muid "toredaid asju",
mis su südame murravad.
Mina töötasin ühes firmas, aga tema tahtis sealt linnast ära kolida.
Raha meil polnud, nii et ta tahtis minna Kaliforniasse varandust teenima.
Ma töötasin ühe firma raamatupidamisosakonnas
ja mu mees veenis mind varastama neilt pisut raha,
et meil oleks piisavalt raha Kaliforniasse sõiduks.
Me läksime sinna, tulles hiljem tagasi St.Louis'sse,
kus politsei otsis taga inimest, kes oli selle firma raha röövinud.
Kuna mina olin töötaja, kes lahkus täpselt raha varastamise päeval -
polnud just kõige targem tegu, või mis?! -
kutsuti mind ülekuulamisele.
Mind oleks olnud väga kerge vangi saata,
mistõttu olin tõeliselt hämmingus Jumala armust.
Ja sellest, kui väga Ta mõistis mu tausta ja olukorda
ning seda, kui väga janunesin armastuse ja tähelepanu järele,
nii et selle saamiseks tegin isegi seda, mida teadsin vale olevat.
Aastaid hiljem, 1970-ndatel, mina ja Dave abiellusime
ja ma sain täidetud Püha Vaimuga.
Ning siis hakkas Jumal mulle seda vana olukorda meelde tuletama.
Polnud just asi, mida oleksin tahtnud meenutada,
aga Jumal muudkui tõi seda esile.
Jumal ütles, et pean võtma ühendust selle firmaga,
kuigi ma polnud nende jätkuvas olemasolus kindel.
Tuli välja, et nad olid siiski veel olemas.
Pidin minema firma juhi juurde ja andma teada,
et mina olin see, kes selle raha varastas
ja tagastama selle.
See oli minu jaoks üsna hirmuäratav,
sest olin just alustanud koduse piibliõppe grupiga
ja uskusin, et Jumala kutse on mu elu üle.
Olin abielus ja meil oli selleks ajaks kolm last.
Tundsin hirmu, kuna kartsin, et mind pannakse vangi.
Ma ei teadnud ju, kuidas nad reageerivad.
Aga Jumala Vaim liikus nii võimsalt, et ma teadsin, et pean seda tegema.
Ma ei püüa seeläbi anda mõista, mida sa tegema peaks.
Kui sinugi minevikus on midagi sarnast, lase Jumala Vaimul end juhtida.
Küll aga tahan öelda seda, et kui oled teinud midagi valesti
ja Jumal annab märku selle kordaseadmisest ja sa ei tee seda,
teed seeläbi iseendale haiget.
Julgen piisavalt kindlalt väita,
et kui ma ei oleks tookord seda asja korda ajanud,
ei seisaks ma ka täna siin.
Sest Jumal ei saa ülendada valetajaid!
Pidin olema naine, kes astub tõe eest välja
valmidusega ohverdada ja sattuda isegi raskustesse.
Läksin ja istusin firma juhiga maha, mis oli väga raske,
sest ta ei olnud kristlane.
Ütlesin: "Mäletate, aastaid tagasi, kui üks summa läks kaotsi..."
"Jaa, jaa, mäletan küll." Ma ütlesin: "Mina varastasin selle."
Ütlesin, et tahan selle tagasi maksta.
Et olen nüüd kristlane ja pühendanud oma elu Kristusele;
et Jumal tahab kasutada mind
ja seetõttu pean oma asjad korda saama.
Põhjus, miks seda kõike teiega täna jagan, on selles,
et sageli me vaatame nn "edukate" inimeste peale
ja mõtleme: "Kui vaid mul oleks ka nii!"
"Kui vaid mul oleks ka selline firma või selline teenistus!"
Kuid need asjad ei tule ainuüksi soovimise kaudu.
Need ei tule vaid soovimise kaudu.
Ainuüksi Jumal teab, mis on toiminud minu ja Tema vahel
selle 32 aasta jooksul.
Need ülirasked asjad, mille tegemata jätmise korral
ma ei seisaks täna siin.
"Paljud on kutsutud, aga vähesed on valitud."
Paljude inimeste elude üle on imeline Jumala kutse,
aga nad ei tee, mida Jumal palub neil teha.
Isegi oma suusõnadega mitte.
Seetõttu ma loodan ja palun, et kõik, kes on täna siin,
võtaks täie tõsidusega kõike seda, mida täna suusõnade kohta räägitud.
Ja kui siin on mõni põikpea, kes ütleb: "Ma räägin vaid seda, mida ise tahan!",
siis tea, et jäädki oma "mäe" ümber tiirutama,
sest keegi ei saa tõusta kõrgemale oma suusõnade tunnistusest.
Jeesus on meie tunnistuse ülempreester,
mistõttu peame ütlema seda, mida Tema ütleb,
kui tahame omada seda, mida Ta tahab, et me omaks.
Ma teadsin, et see tõe teema muudab teid vaikseks
ja paljud teist mõtlevad: "Armas aeg, mida ta veel sellega öelda tahtis?"
Ära peta riiki oma maksude suhtes!
Ära varasta oma töökohast kontoritarbeid!
Sul ei ole tarvis firma kirjaklambreid, märkmepaberit või pastakaid,
varjates seda vabandusega:
"See on katteks niigi madala palga eest!"
Me ei saa olla kristlastest valevorstid ja vargad!
Johannese 4:23-24 ütleb, et Jumal otsib endale ülistajaid,
kes teenivad Teda tões ja vaimus.
Kas sina tahad pühendada end tõele?
"Osta tõde ja ära müü seda mitte!" Õpetussõnad 23:23
Hoia sellest kinni, ükskõik, mis.
Viiendaks: kuuluta Jumala Sõna.
Oleme sellest juba palju rääkinud ja sellest võiks ka palju õpetada.
Jeremija 23:28-29
"Aga kellel on minu sõna, kõnelgu mu sõna kui tõde!"
Sest see on kui haamer, mis purustab kõige tugevamadki kivid.
Mulle meeldib see!
Seetõttu anna aga oma probleemidele Jumala Sõna haamriga pihta!
Anna aga oma probleemidele Jumala Sõna haamriga pihta!
Sest kui millelegi pidevalt pihta anda, annab see ka mingi hetk järele.
Seetõttu peame jätkama seni, kuni võit on käes.
Jumal ütles Hesekielile, kes vaatas surnud luude orgu:
Inimesepoeg, kas need luud peaksid saama elavaks?” (Hes.37:3).
Sul võib olla tunne, et ka sinu elu on hetkel kui surnud luude org.
Ons' see võimalik seda uuesti ellu äratada?
Kas Jumal saab teha midagi su elus?
Mis selleks tarvis läheb? Prohvet ütles: Issand, seda tead sina!”
Jumal aga ütles talle vastu: Kuuluta prohvetlikult nendele luudele
ja ütle neile: Kuivanud luud, kuulge Issanda sõna!"
Te peate hakkama kuulutama teatud asju oma kodu üle.
Teie suusõnades peitub vägi
ja kellelgi teisel pole sellist väge teie elu üle kui vaid teil endal.
Võtke meelevald ja hakake ustavalt kuulutama Jumala Sõna,
sest see purustab kõige raskemadki asjad.
Kuuendaks: ära räägi liiga palju.
Ole tasa.
Õpetussõnad 10:19.
Enne, kui lased endal 3-4 tundi vaterdada,
küsi endalt, kui palju tegelikult rääkima peaksid?
Võid vaikseks jäädes üllatuda, et kuuled isegi Jumalat!
"Kus on palju sõnu, seal ei puudu üleastumine,
aga kes talitseb oma huuli, on mõistlik." Õpetussõnad 10:19
Õpetussõnad 17:27-28
"Kes oma sõnu peatab, on arukas, ja mõistlik mees on külmavereline.
Isegi rumalat peetakse targaks, kui ta vaikib,
ja mõistlikuks, kui ta oma huuled kinni peab."
Olen varem öelnud, et me peas on 7 avaust:
2 silma, 2 kõrva, 2 ninasõõret, aga 1 suu.
Ole kärme kuulama, aga aeglane rääkima ja vihastuma.
Kuid tõuske nüüd ja laske mul õnnistada oma elu.
Isa, Jeesuse nimel,
ma tänan, et oled andnud meile väe õnnistada üksteist.
Ma võtan meelevalla iga needuse üle, mis on vabastatud
kõigi siinolijate üle või nende üle, kes meid praegu kuuleb-vaatab.
Ma murran nende needuste ja negatiivsete sõnade väe
ja ütlen, et alates tänasest pole neil enam mingit mõju.
Sest Sinu nimel võin ma õnnistada seda rahvast.
Olgu nad õnnistatud minnes ja tulles.
Olgu õnnistatud kõik, mille külge nad oma käe panevad.
Olgu õnnistatud nad ise, nende kodud ja lapsed;
olgu õnnistatud nende abikaasad;
olgu õnnistatud nende maa ja valdused.
Tahan kuulutada nende üle seda,
mida andsid Aaronile kuulutada oma rahva üle,
uskudes, et see saab olema elumuutev kogemus nende jaoks.
Issand õnnistagu sind ja hoidku sind!
Issand lasku oma pale paista sinu peale
ja olgu sulle armuline!
Issand tõstku oma pale sinu üle ja andku sulle rahu!
Sa oled õnnistatud Jeesuse nimel.
Meil on võimas Jumal!
Oleme elus palju edukamad,
kui keskendume sellele, mida peaksime tegema
ja mitte sellele, mida mitte teha.
Seega täida oma mõtted ja süda asjadega, mida Jumal su kohta ütleb
ja mida peaksid ütlema v mõtlema teiste inimeste kohta.
Seda tehes sa näed, kuidas su elu pöördub täiega paremuse poole.
Meil on sulle võrratu pakkumine, mis sind selles vallas aitab.
Usun, et igaüks, kes tahab kasvada oma suhtes Jumalaga
ja selles, mis Jumal andnud talle teha, on valmis ka õppima.
Pakume sulle 4CD paketti "Sõnades peituv vägi".
Kuula seda ikka ja jälle ning näe, kuidas võid muuta oma elu
ainuüksi oma sõnu muutes.
Armastame sind ja hoolime sinust, kuigi Jumal teeb seda veelgi rohkem,
omades võrratut plaani su elu jaoks. Ära iialgi unusta seda!
Piibel ütleb, et elu ja surm on keele võimuses.
See, millest süda täis, sellest suu räägib.
Õpi rääkima välja Jumala Sõna ja Tema tõotusi,
kogedes elu, mis rajatud usule ja mitte hirmule ning negatiivsusele.
4CD pakett "Sõnades peituv vägi" tellitav J.Meyeri kodulehe kaudu.
See on vaid väike paigake maailmas, mida oleks kerge mitte märgata,
aga Joyce Meyeri teenistus on meid siiski märganud.
Oled sa vahel soovinud võtta Joyce kaasa kõikjale, kuhu lähed?
Nüüd on see võimalik,
laadides me kodulehelt alla erinevaid materjale.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.